CELEX: 31988R2214
Language: el
Date: 1988-07-19 00:00:00
Title: Κανονισμός (ΕΟΚ) αριθ. 2214/88 του Συμβουλίου της 19ης Ιουλίου 1988 για τον καθορισμό, για την περίοδο εμπορίας 1988/89, των μηνιαίων προσαυξήσεων, της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των ηλιανθόσπορων

Avis juridique important

|

31988R2214

Κανονισμός (ΕΟΚ) αριθ. 2214/88 του Συμβουλίου της 19ης Ιουλίου 1988 για τον καθορισμό, για την περίοδο εμπορίας 1988/89, των μηνιαίων προσαυξήσεων, της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των ηλιανθόσπορων  

Επίσημη Εφημερίδα αριθ. L 197 της 26/07/1988 σ. 0008 - 0008

ΚΑΝΟΝΙΣΜΟΣ ( ΕΟΚ ) αριθ . 2214/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τον καθορισμό, για την περίοδο εμπορίας 1988/89, των μηνιαίων προσαυξήσεων, της ενδεικτικής τιμής και της τιμής παρέμβασης των κραμβόσπορων, των γογγυλόσπορων και των  ηλιανθόσπορων ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2210/88^(2 ), και ιδίως το άρθρο 25,  την πρόταση της Επιτροπής^(3 ),  Εκτιμώντας :  ότι, βάσει του άρθρου 25 του κανονισμού αριθ . 136/66/ΕΟΚ, θα πρέπει να καθοριστεί, για την περίοδο εμπορίας 1988/89, το ποσό κατά το οποίο η ενδεικτική τιμή και η τιμή παρέμβασης των κραμβόσπορων, των γογγυλόσπορων και των ηλιανθόσπορων προσαυξάνονται  μηνιαία από την αρχή του πέμπτου μήνα της περιόδου για τους κραμβόσπορους και τους γογγυλόσπορους και από την αρχή του τέταρτου μήνα της περιόδου για τους ηλιανθόσπορους, και να καθοριστεί ο αριθμός των μηνών κατά τη διάρκεια των οποίων εφαρμόζονται  αυτές οι προσαυξήσεις  ότι το ποσό αυτό πρέπει να είναι το ίδιο και για τις δύο τιμές  ότι οι προσαυξήσεις αυτές, που είναι ίσες για κάθε μήνα, πρέπει να καθοριστούν λαμβάνοντας υπόψη τις μέσες δαπάνες για αποθήκευση και τόκους που διαπιστώνονται στην Κοινότητα  ότι θα πρέπει να καθοριστούν οι μέσες δαπάνες αποθήκευσης συναρτήσει της  δαπάνης αποθεματοποίησης των σπόρων σε κατάλληλους χώρους, και της δαπάνης των αναγκαίων χειρισμών για την καλή διατήρηση των σπόρων  ότι οι τόκοι μπορούν να υπολογιστούν βάσει των επιτοκίων που θεωρούνται ως κανονικά στις χώρες παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    ίΑρθρο 1 1 .  Για την περίοδο εμπορίας 1988/89, το ποσό των μηνιαίων προσαυξήσεων της ενδεικτικής τιμής και της τιμής παρέμβασης των κραμβόσπορων και των γογγυλόσπορων, καθορίζεται σε 0,318 ECU ανά 100 χιλιόγραμμα .  2 .  Οι προσαυξήσεις που αναφέρονται στην παράγραφο 1 εφαρμόζονται κατά τη διάρκεια επτά μηνών .  ίΑρθρο 2 1 .  Για την περίοδο εμπορίας 1988/89, το ποσό των μηνιαίων προσαυξήσεων της ενδεικτικής τιμής και της τιμής παρέμβασης των ηλιανθόσπορων, καθορίζεται σε 0,378 ECU ανά 100 χιλιόγραμμα .  2 .  Οι προσαυξήσεις που αναφέρονται στην παράγραφο 1 εφαρμόζονται κατά τη διάρκεια επτά μηνών .  ίΑρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται :  - από την 1η Ιουλίου 1988 για τους κραμβόσπορους και τους γογγυλόσπορους,  - από την 1η Αυγούστου 1988 για τους ηλιανθόσπορους .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Ιουλίου 1988 .  Για το Συμβούλιο Ο Πρόεδρος Γ . ΠΟΤΤΑΚΗΣ ( 4 ) ΕΕ αριθ . 172 της 30 . 9 . 1966, σ . 3025/66 .  ( 5 ) Βλέπε σελίδα 1 της παρούσας Επίσημης Εφημερίδας .  ( 6 ) ΕΕ αριθ . C 139 της 30 . 5 . 1988, σ . 25 .